ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0176/96 υποβολή: Kenneth Coates (PSE) προς την Επιτροπή (1 Φεβρουαρίου 1996)

Θέμα: Προστασία του περιβάλλοντος - Οι συσσωρευτικές συνέπειες των ορυχείων επιφανειακής εκμετάλλευσης άνθρακα

Πως μπορούν να τεθούν σε ισχύ οι διατάξεις της οδηγίας 85/337/ΕΟΚ ((ΕΕ L 175 της 05.07.1985, σελ. 40. )) σε ότι αφορά τις συσσωρευτικές συνέπειες των σχεδίων που καθίστανται αντικείμενο της εκτίμησης των επιδράσεων στο περιβάλλον;

Ποιές έρευνες έχει διεξάγει η Επιτροπή επί του θέματος και ποιά πρόοδος έχει σημειωθεί, ιδιαίτερα σε ότι αφορά τις συσσωρευτικές συνέπειες στο γύρω περιβάλλον διαφόρων ορυχείων επιφανειακής εκμετάλλευσης άνθρακα σε μία συγκεκριμένη περιοχή;

Απάντηση της κ. Bjerregaard εξ ονόματος της Επιτροπής (11 Μαρτίου 1996)

Με την οδηγία 85/337/ΕΟΚ απαιτούνται περιβαλλοντικές αξιολογήσεις για σχέδια που μπορεί να έχουν σημαντικές επιπτώσεις επί του περιβάλλοντος λόγω, μεταξύ άλλων, της φύσεώς τους, του μεγέθους ή και της περιοχής όπου θα εκτελεσθούν (άρθρο 2). Επιβάλλεται κάθε σχέδιο να εξετάζεται ανάλογα με τις περιβαλλοντικές συνθήκες της συγκεκριμένης περιοχής στην οποία το σχέδιο αυτό θα υλοποιηθεί. Οι επικρατούσες στην περιοχή περιβαλλοντικές συνθήκες, περιλαμβανομένων και εκείνων που δημιουργούνται από παρομοίας φύσεως σχέδια επί τόπου, πρέπει κατά συνέπεια να λαμβάνονται σοβαρά υπόψη αν αυτά εμπίπτουν στο πεδίο της οδηγίας. Αν ένα σχέδιο εμπίπτει πράγματι στο πεδίο της οδηγίας, τότε θα πρέπει να πραγματοποιηθεί αξιολόγηση, ανάλογα με κάθε περίπτωση, σε ό,τι αφορά τις άμεσες και έμμεσες συνέπειες που αυτό μπορεί να έχει, περιλαμβανομένων και των σωρρευτικών επιδράσεων (άρθρο 3 και παράρτημα ΙΙΙ). Όπου διαπιστώνεται ότι πρέπει να εφαρμοστεί η οδηγία, σε συμφωνία με τα προαναφερόμενα, τότε αυτή θα εφαρμόζεται μέσω των μηχανισμών που προβλέπονται από το κράτος μέλος στη σχετική νομοθεσία του.

Η Επιτροπή δεν διαθέτει σήμερα καμία σχετική έρευνα για τις σωρρευτικές επιπτώσεις από τη λειτουργία ορισμένων ανοικτών ανθρακωρυχείων. Ωστόσο η Επιτροπή αναγνωρίζει την ανάγκη ότι πρέπει να καλύπτονται και οι έμμεσες και οι σωρρευτικές επιπτώσεις, καθώς επίσης και οι αλληλεπιδράσεις παραγόντων, στις αξιολογήσεις περιβαλλοντικών επιπτώσεων που αναλαμβάνονται στα κράτη μέλη, προτίθεται δε να ξεκινήσει μια μελέτη στον τομέα αυτόν. Επιπλέον, η Επιτροπή αντιμετωπίζει το ενδεχόμενο να εκπονήσει πρόταση οδηγίας για στρατηγικές αξιολογήσεις του περιβάλλοντος οι οποίες, σε συμφωνία με το παρόν κείμενο, θα αφορά σχέδια και προγράμματα εργασιών της εξορυκτικής βιομηχανίας. Ευρίσκεται υπό εξέλιξη ορισμένος αριθμός συγκεκριμένων μελετών για την πρόταση αυτή στην οποία μεταξύ άλλων θα εξετάζεται και το θέμα της αξιολόγησης των σωρρευτικών επιπτώσεων.
ΓΡΑΠΤΗ ΕΡΩΤΗΣΗ E-0208/96 υποβολή: Philippe Monfils (ELDR) προς την Επιτροπή (5 Φεβρουαρίου 1996)

Θέμα: Στόχος 2 - Βέλγιο - Βαλλονία

1. Ποιος είναι ο πλήρης κατάλογος των σχεδίων που έχει έως σήμερα προτείνει η περιφέρεια της Βαλλονίας στο πλαίισο αυτό;

2. Όλοι οι φάκελοι έγιναν δεκτοί από την Επιτροπή;

3. Σε ποιο σημείο βρίσκονται τα σχέδια που προκρίθηκαν και ποια είναι τα ακριβή ποσά παρέμβασης της Επιτροπής για καθένα από τα σχέδια αυτά;

Απάντηση της κας Wulf-Mathies εξ ονόματος της Επιτροπής (12 Μαρτίου 1996)

Οι επιλέξιμες βάσει του στόχου 2 περιοχές στη Βαλλονία είναι αυτές της Aubange και της Λιέγης από το 1989 και του Charleroi από το 1989 έως 1993. Η επαρχία του Hainaut, στην οποία βρίσκεται το Charleroi, έχει αναγνωρισθεί επιλέξιμη βάσει του στόχου 1 για την περίοδο 1994-1999. Τα ποσά που εκφράζονται σε εκατ. ECU που αντιστοιχούν στα διάφορα προγράμματα του στόχου 2 είναι τα ακόλουθα:

>TABLE>

ΦΕΔΕΡ: Ευρωπαϊκό Ταμείο Περιφερειακής Ανάπτυξης. ΕΚΤ: Ευρωπαϊκό Κοινωνικό Ταμείο.

Ο προγραμματισμός αποτελεί μία από τις αρχές, στις οποίες βασίζεται η μεταρρύθμιση των κοινοτικών διαρθρωτικών ταμείων του 1988. Σύμφωνα με την αρχή αυτή, η κοινοτική συνδρομή παρέχεται υπό μορφή συγχρηματοδότησης πολυετών προγραμμάτων.

Η επιλογή των μεμονωμένων σχεδίων στο πλαίσιο των εγκεκριμένων από την Επιτροπή προγραμμάτων εναπόκειται στις περιφερειακές αρχές που είναι υπεύθυνες για τη θέση σε εφαρμογή τους. Από το 1989, ορισμένα σχέδια έχουν τεθεί κατάυτόν τον τρόπο σε εφαρμογή σε ποικίλους τομείς.

Η Γενική Διεύθυνση Οικονομικών και Απασχόλησης του Υπουργείου της Βαλλονίας (Place de la Wallonie 1 -5100 Jambes) εξασφαλίζει τη διαχείριση και τον εν γένει διοικητικό συντονισμό των προγραμμάτων αυτών. Προκειμένου να παρασχεθούν στο Αξιότιμο Μέλος του Κοινοβουλίου οι ακριβείς πληροφορίες που αναζητά όσον αφορά το σύνολο των παρεμβάσεων, η Επιτροπή το καλεί να απευθυνθεί απευθείας στην προαναφερθείσα αρχή.
ΓΡΑΠΤΗ ΕΡΩΤΗΣΗ P-0973/96 υποβολή: Raymonde Dury (PSE) προς την Επιτροπή (22 Απριλίου 1996)

Θέμα: Διαμονή σε κάμπινγκ και σε πάρκα αναψυχής για το Σαββατοκύριακο

Στο Βέλγιο, ιδιαίτερα στην περιοχή της Βαλονίας, παρατηρούνται αυτήν την περίοδο φαινόμενα διαμονής απόρων ατόμων σε κάμπινγκ και πάρκα αναψυχής για το Σαββατοκύριακο.

Αυτή η κατάσταση είναι ιδιαίτερα ανησυχητική και γίνεται προσπάθεια εύρεσης λύσεων μέσα στα πλαίσια του αγώνα ενάντια στον κοινωνικό αποκλεισμό.

Η Επιτροπή θα μπορούσε να αναφέρει:

1. Αν έχει παρατηρηθεί παρόμοια κατάσταση σε άλλες χώρες της Ευρωπαϊκής Ένωσης και ποιές,

2. Αν έχουν πραγματοποιηθεί έρευνες πάνω σ' αυτό το θέμα,

3. Αν δεν κρίνει ότι είναι η κατάλληλη στιγμή να εγκύψει σ' αυτό το ερώτημα έτσι ώστε αυτό να ληφθεί υπόψη στα προγράμματα του αγώνα ενάντια στη φτώχια;

Απάντηση του κ. Flynn εξ ονόματος της Επιτροπής (15 Μαΐου 1996)

Η Επιτροπή δεν γνωρίζει αν εκπονούνται μελέτες ειδικά για το θέμα της εξεύρεσης στέγης για τους απόρους στις κατασκηνώσεις και στα θέρετρα του σαββατοκύριακου. Το ζήτημα αυτό όμως έχει θιγεί σε μερικές εκθέσεις μη κυβερνητικών οργανώσεων, για παράδειγμα στις εκθέσεις του Ευρωπαϊκού Κέντρου Παρακολούθησης Αστέγων το οποίο συντονίζεται από την Ευρωπαϊκή Ομοσπονδία Εθνικών Ενώσεων που εργάζονται με τους άστεγους (Feantsa) και στην οποία η Επιτροπή προσφέρει τακτικά οικονομική υποστήριξη.

Tο θέμα της στέγασης των αποκλήρων θα συζητηθεί κατά την ανεπίσημη συνάντηση των αρμόδιων υπουργών των κρατών μελών, η οποία θα γίνει τον Οκτώβριο του 1996 στην Ιρλανδία.
ΓΡΑΠΤΗ ΕΡΩΤΗΣΗ E-0427/96 υποβολή: Mary Banotti (PPE) προς την Επιτροπή (29 Φεβρουαρίου 1996)

Θέμα: Γενετικώς μεταλλαγμένοι οργανισμοί

Είναι βεβαία η Επιτροπή ότι όλα τα κράτη μέλη εφαρμόζουν πλήρως τις διαδικασίες ασφάλειας, ελέγχου και έγκρισης για τους γενετικώς μεταλλαγμένους οργανισμούς (GMO) όπως ορίζεται στην οδηγία 90/219/ΕΟΚ ((ΕΕ L 117 της 08.05.1990, σελ. 1. ));

Τηρεί η Επιτροπή κατάλογο όλων των GMO που απελευθερώνονται στο περιβάλλον;

Προτίθεται η Επιτροπή να παρακολουθεί τις μακροπρόθεσμες επιδράσεις των GMO στο περιβάλλον;

Απάντηση της κ. Bjerregaard εξ ονόματος της Επιτροπής (11 Απριλίου 1996)

Η Επιτροπή είναι σε θέση να πληροφορήσει το Αξιότιμο Μέλος ότι τα περισσότερα κράτη μέλη έχουν εφαρμόσει την οδηγία του Συμβουλίου 90/219/ΕΟΚ της 23ης Απριλίου 1990 σχετικά με τον περιορισμό της χρήσης των γενετικά τροποποιημένων μικροοργανισμών. Ωστόσο, έχουν κινηθεί διαδικασίες κατά των κρατών μελών τα οποία δεν έχουν πλήρως μεταφέρει την οδηγία αυτή στην εθνική τους νομοθεσία. Επίσης εξετάζονται υποθέσεις όσον αφορά την παραβίαση των εθνικών νόμων στο θέμα αυτό.

Η οδηγία του Συμβουλίου 90/220/ΕΟΚ της 23ης Απριλίου 1990 σχετικά με την εθελούσια απελευθέρωση στο περιβάλλον γενετικά τροποποιημένων οργανισμών ((ΕΕ αριθ. L 117, 8.5.1990. )) προβλέπει διαδικασία κοινοποίησης όσον αφορά κάθε απελευθέρωση γενετικά τροποποιημένων οργανισμών (ΓΤΟ) στο περιβάλλον που πραγματοποιείται εντός της Κοινότητας. Η Επιτροπή έχει συνεπώς στη διάθεσή της το πλήρες ιστορικό, το οποίο ενημερώνεται σε τακτά χρονικά διαστήματα και το οποίο αποστέλλεται απευθείας στο Αξιότιμο Μέλος και στη Γενική Γραμματεία του Κοινοβουλίου. Έως τώρα έχουν κοινοποιηθεί προς καταχώρηση 580 περιπτώσεις, στις οποίες περιλαμβάνονται 30 διαφορετικά είδη γενετικά τροποιημένων οργανισμών.

Η υποχρεωτική εφαρμογή των κανονισμών όσον αφορά τη σύγχρονη βιοτεχνολογία καθώς επίσης και τον έλεγχο των μακροπρόθεσμων επιπτώσεων των ΓΤΟ στο περιβάλλον πραγματοποιείται υπ'ευθύνη των κρατών μελών. Τα αποτελέσματα του ελέγχου αυτού και οι ενδεχόμενες επιπτώσεις αποτελούν αντικείμενο ανταλλαγής απόψεων μεταξύ των κρατών μελών και της Επιτροπής. Επιπλέον τα αποτελέσματα αυτά θα καταχωρηθούν στην έκθεση της Επιτροπής η οποία προβλέπεται να ετοιμασθεί βάσει του άρθρου 22, παράγραφος 3 της οδηγίας 90/220/ΕΟΚ.

Η Επιτροπή γνωρίζει ότι ορισμένα κράτη μέλη χρηματοδοτούν μελέτες σχετικά με τον έλεγχο. Η Επιτροπή χρηματοδοτεί επίσης η ίδια μελέτες στον τομέα αυτόν, στο πλαίσιο του προγράμματός της για την έρευνα στον τομέα της βιοτεχνολογίας. Επιπλέον, η Επιτροπή στηρίζει από το 1987, μέσω των προγραμμάτων έρευνας και τεχνολογικής ανάπτυξης στον τομέα της βιοτεχνολογίας, ερευνητικά έργα που αφορούν τη μεθοδολογία του ελέγχου των ΓΤΟ σε συγκεκριμένα οικοσυστήματα, καθώς επίσης και ερευνητικά προγράμματα γύρω από τον μηχανισμό ροής των γονιδίων, με στόχο την απόκτηση γνώσεων όσον αφορά τις περιβαλλοντικές επιπτώσεις από την απελευθέρωση ΓΤΟ στο περιβάλλον.
ΓΡΑΠΤΗ ΕΡΩΤΗΣΗ P-0757/96 υποβολή: Roberto Mezzaroma (UPE) προς την Επιτροπή (21 Μαρτίου 1996)

Θέμα: Τρεις χιλάδες ανθρώπινα έμβρυα «για πέταμα» στη Μ. Βρετανία

Σύμφωνα με τη βρετανική νομοθεσία, τα γονιμοποιημένα ωάρια μπορούν να διατηρούνται για πέντε χρόνια και σήμερα, στα νοσοκομεία της Μ. Βρετανίας, φυλάσσονται περίπου 9.000 ανθρώπινα έμβρυα.

Για άλλα 3.000, τουλάχιστον, έμβρυα δεν υπάρχει δυνατότητα εντοπισμού των γονέων.

Τι σκοπεύει να πράξει η Επιτροπή για να σώσει αυτά τα «παιδιά που δεν γεννήθηκαν ποτέ» και με ποιο τρόπο σκοπεύει να παρέμβει ώστε να αποφευχθεί η επανάληψη παρόμοιων καταστάσεων στο μέλλον;

Απάντηση του κ. Flynn εξ ονόματος της Επιτροπής (15 Μαΐου 1996)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-0777/96 υποβολή: Gerardo Fernαndez-Albor (PPE) προς την Επιτροπή (1 Απριλίου 1996)

Θέμα: Ανισότητα οικογενειακών παροχών μεταξύ των κρατών μελών της ΕΕ

Σύμφωνα με την έρευνα του EUROSTAT, οι κοινωνικές παροχές οικογενειακού χαρακτήρα που χορηγήθηκαν από τα κράτη της ΕΕ στην περίοδο 1980-1991, είν αι 15πλάσιες από εκείνες που χορηγήθηκαν στο ίδιο διάστημα στην Ισπανία. Για παράδειγμα, μιά ισπανίδα μητέρα θα έπρεπε να είχε 16 παιδιά για να λάβει το ποσό που έλαβε μία βρετανίδα μητέρα για ένα μόνον παιδί.

Ενώ στα περισσότερα κράτη της Ένωσης οι οικογενειακές παροχές ανεξαρτήτως του ύψους των οικογενειακών εισοδημάτων, στην Ισπανία οι ενισχύσεις που παρέχονται στις οικογένειες από τους δημόσιους φορείς χορηγούνται με βάση ένα ελάχιστο επίπεδο οικογενειακού εισοδήματος, με αποτέλεσμα να εξαιρούνται από τις εν λόγω παροχές οι περισσότερες οικογένειες.

Σκέπτεται η Επιτροπή να λάβει μέτρα για την άρση των ανισοτήτων σ'αυτό τον τομέα, με την υιοθέτηση μιάς πολιτικής που θα διασφαλίσει τη χορήγηση ισοτίμων παροχών σε όλες τις ευρωπαϊκές οικογένειες και θα εκλείψουν οι κατάφορες διαφορές, όπως συμβαίνει σήμερα εις βάρος της οικογένειας στην Ισπανία;

Απάντηση του κ. Flynn εξ ονόματος της Επιτροπής (7 Μαΐου 1996)

Ο καθορισμός του ύψους των οικογενεικών επιδομάτων είναι η μόνη διακριτική εξουσίας των κρατών μελών. Η μόνη αρμοδιότητα της Επιτροπής σ' αυτόν τον τομέα είναι να εξασφαλίσει ότι οι πολίτες που ζούν σε άλλο κράτος μέλος από το κράτος προέλευσής τους δεν υφίστανται διακρίσεις. Περαιτέρω το Ευρωπαϊκό παρατηρητήριο για τις εθνικές οικογενειακές πολιτικές καταγράφει τα μέτρα προς όφελος των οικογενειών και συντάσσει ετησίως γι' αυτά εκθέσεις.
ΓΡΑΠΤΗ ΕΡΩΤΗΣΗ E-0843/96 υποβολή: Concepciσ Ferrer (PPE) προς την Επιτροπή (12 Απριλίου 1996)

Θέμα: Αγώνας κατά της ξενοφοβίας

Μετά την ανακοίνωση, εκ μέρους της Επιτροπής, πρωτοβουλιών σχετικά με το σύστημα προσωρινής προστασίας των προσφύγων, το άσυλο, τη μετανάστευση και την εγκληματικότητα στις πόλεις και, ιδιαίτερα, μετά την εκδηλωθείσα πρόθεση να αναληφθεί από κοινού δράση κατά του ρατσισμού και της ξενοφοβίας,

λαμβάνοντας υπόψη τις παράλληλες προσπάθειες, στον τομέα αυτόν, εκ μέρους του Συμβουλίου της Ευρώπης, μέσω της προσπάθειας για την υπογραφή Πρωτοκόλλου σχετικά με τα πολιτιστικά δικαιώματα των μειονοτήτων, καθώς και με την έκκλησή του για την ταχεία επικύρωση του Ευρωπαϊκού Χάρτη των περιφερειακών και μειονοτικών γλωσσών και της Σύμβασης-πλαισίου,

έχοντας υπόψη την αναμφισβήτητη εμπειρία του Συμβουλίου της Ευρώπης σε τέτοιου είδους θέματα, καθώς και την στενή σχέση που κατά παράδοση διατηρεί η Ένωση με αυτόν τον άξιο κάθε σεβασμού οργανισμό,

1. Δεν πιστεύει η Επιτροπή ότι θα ήταν σκόπιμη μια στενή συνεργασία με το Συμβούλιο της Ευρώπης, για την επίτευξη των βέλτιστων δυνατών αποτελεσμάτων στον αγώνα κατά της ξενοφοβίας και υπέρ των δικαιωμάτων των μειονοτήτων;

2. Σε ποιό βαθμό υιοθετούν οι πρωτοβουλίες της Επιτροπής το πνεύμα των προσπαθειών του Συμβουλίου της Ευρώπης που προαναφέρθηκαν;

Απάντηση του κ. Flynn εξ ονόματος της Επιτροπής (15 Μαΐου 1996)

Η Επιτροπή εκτιμά, ότι στα θέματα καταπολέμησης του ρατσισμού και της ξενοφοβίας, πρέπει να ενισχυθεί η συνεργασία με το Συμβούλιο της Ευρώπης. Στην πρόσφατη ανακοίνωσή της για τον ρατσισμό, τον αντισημιτισμό και την ξενοφοβία, εξέθεσε τα μέτρα που πρόκειται να αναλάβει γι' αυτό το θέαμα ((COM(95) 653. )).

Η Επιτροπή παρακολουθεί από κοντά τις εργασίες του Συμβουλίου της Ευρώπης για την καταπολέμηση του ρατσισμού και της ξενοφοβίας, όπως αυτές που ανέλαβε κυρίως στο πλαίσιο της ευρωπαϊκής εκστρατείας για τη νεολαία κατά του ρατσισμού, του αντισημιτισμού, της ξενοφοβίας και της μισαλλοδοξίας, της ΕυρωπαΪκής επιτροπής μεταναστεύσεων (comitι europιen des migrations - CDMG) και της Ευρωπαϊκής Επιτροπής κατά του ρατσισμού και της μισαλλοδοξίας (Commision Europιenne contre le racisme et l' intolιrence - ECRI). Αναμένεται τα αποτελέσματα αυτών των εργασιών να ληφθούν υπόψη εφόσον αυτό φαίνεται κατάλληλο και πραγματοποιήσιμο.

Η Επιτροπή εκτιμά επίσης ότι πρέπει να ενισχυθεί η συνεργασία με το Συμβούλιο της Ευρώπης σε ό,τι αφορά την προώθηση και τη διατήρηση των γλωσσών και των περιφερειακών και μειονοτικών πολιτισμών. Με την προοπτική αυτή, παρακολουθεί από κοντά τις εργασίες του Συμβουλίου της Ευρώπης σ' αυτό τον τομέα, κυρίως όσον αφορά την επικύρωση του ευρωπαϊκού χάρτη των περιφερειακών ή μειονοτικών γλωσσών.
ΓΡΑΠΤΗ ΕΡΩΤΗΣΗ E-0684/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (26 Μαρτίου 1996)

Θέμα: Πάγωμα της διαδικασίας για τις ονομασίες προελεύσεως

34 καταναλωτικά προϊόντα πλήττονται από το πάγωμα των διαδικασιών για την αναγνώριση της ονομασίας προελεύσεώς τους, όπως φαίνεται λόγω διενέξεων που έχουν προκύψει, όπως εκείνη μεταξύ της Δανίας και της Ελλάδας σχετικά με την ονομασία της φέτας.

Σε ποιές συγκεκριμένες διενέξεις οφείλεται το εν λόγω πάγωμα των διαδικασιών;

Πότε προβλέπει η Επιτροπή να επιλυθεί το πρόβλημα αυτό, από το οποίο πλήττονται σοβαρά η προώθηση και η εμπορία των εν λόγω προϊόντων;

Απάντηση του κ. Fischler εξ ονόματος της Επιτροπής (11 Απριλίου 1996)

Μία αρχική πρόταση που περιλαμβάνει 318 ονομασίες, μεταξύ των οποίων 37 ισπανικές ονομασίες, για καταχώριση ως γεωγραφική ένδειξη ή ονομασία προέλευσης βάσει του άρθρου 17 του κανονισμού (ΕΟΚ) αριθ. 2081/92 ((ΕΕ L 208 της 24.7.1992. )), εγκρίθηκε από την Επιτροπή στις 6 Μαρτίου 1996 και διαβιβάστηκε στο Συμβούλιο στις 8 Μαρτίου 1996.

Η έγκριση της εν λόγω πρότασης συνάντησε διάφορες δυσκολίες, ιδίως σχετικά με την ονομασία Φέτα η οποία κοινοποιήθηκε από την ελληνική κυβέρνηση για την καταχώρισή της ως ονομασία προέλευσης αλλά θεωρήθηκε συγχρόνως από την κυβέρνηση της Δανίας ως ονομασία που κατέστη συνήθης. Οι ονομασίες που κατέστησαν συνήθεις δεν μπορούν να καταχωριθούν και, συνεπώς, μπορούν να χρησιμοποιηθούν ελεύθερα στην αγορά.

Είναι προς το συμφέρον ορισμένων παραγωγών που χρησιμοποιούν την ονομασία Φέτα να θεωρηθεί ως συνήθης, διότι, εάν προστατευθεί, δεν θα έχουν πλέον το δικαίωμα να την χρησιμοποιούν μετά από μία μεταβατική περίοδο.

Οι οικονομικές συνέπειες μιάς απόφασης για την προστασία της ονομασίας Φέτα είναι σημαντικές αν λήφθούν υπόψη οι ποσότητες που παράγονται εκτός της γεωγραφικής περιοχής προέλευσης (τμήμα της Ελλάδας). Για το λόγο αυτό, η Επιτροπή προέβη στις απαραίτητες ενέργειες, ώστε, αφενός, να βεβαιωθεί για τη συμφωνία της ονομασίας Φέτα με τα άρθρα 2 και 4 του κανονισμού (ΕΟΚ) αριθ. 2081/92 και, αφετέρου, να εξασφαλιστεί ότι η ονομασία δεν κατέστη συνήθης.
ΓΡΑΠΤΗ ΕΡΩΤΗΣΗ E-0793/96 υποβολή: Robin Teverson (ELDR) προς την Επιτροπή (3 Απριλίου 1996)

Θέμα: ERASMUS

Θα μπορούσε, παρακαλώ, η Επιτροπή να με πληροφορήσει σχετικά με τυχόν αλλαγές στη χρηματοδότηση του προγράμματος ERASMUS στην Ευρωπαϊκή Ένωση και ειδικότερα σχετικά με τυχόν αυξήσεις ή μειώσεις στο τμήμα χρηματοδοτήσεως για το Ηνωμένο Βασίλειο; Δεδομένου ότι ο αριθμός φοιτητών στην Ευρωπαϊκή Ένωση αυξάνει συνεχώς, ποία μέτρα σκοπεύει να λάβει η Επιτροπή όχι μόνον για να διασφαλίσει τα υφιστάμενα μερίδια του ERASMUS αλλά επίσης για να εξασφαλίσει ότι συμβαδίζουν με το μέγεθος του φοιτητικού πληθυσμού;

Απάντηση της κας Cresson εξ ονόματος της Επιτροπής (13 Μαΐου 1996)

Το πρόγραμμα Erasmus αποτελεί αναπόσπαστο μέρος του νέου κοινοτικού προγράμματος ΣΩΚΡΑΤΗΣ το οποίο ενέκρινε το Συμβούλιο και το Κοινοβούλιο στις 14.03.1995 ((ΕΕ L 87, 20.04.1995. )), το κοινοτικό κονδύλι που διατέθηκε για την εφαρμογή του προγράμματος ΣΩΚΡΑΤΗΣ, την περίοδο 1995-1999 ανέρχεται σε 850 εκατ. ECU.

Σύμφωνα με τους όρους της απόφασης που θεσπίζεται το πρόγραμμα, το κονδύλι για το κεφάλαιο Ι - Erasmus δεν θα είναι λιγότερο από 55% του συνολικού κονδυλίου για το ΣΩΚΡΑΤΗΣ.

Η κατανομή του κονδυλίου μεταξύ των κρατών μελών για το τμήμα που αφορά τις υποτροφίες για την κινητικότητα των σπουδαστών (κεφάλαιο Ι - Δράση 2), υπολογίζεται σύμφωνα με τις παραμέτρους που ορίζει η ίδια η απόφαση. Όσον αφορά το ποσόν που διατίθεται στο Ην. Βασίλειο το 1996, υπάρχει μια μικρή μείωση συγκρινόμενο με το 1995 η οποία οφείλεται κυρίως στο νέο παράγοντα που έχει εισαχθεί στον υπολογισμό και συνδέεται με την απόσταση.

Παρά τη σημασία της κινητικότητας των σπουδαστών και τη σταθερή αύξηση της χρηματοδότησης, το κοινοτικό κονδύλι μόνο του δεν αρκεί για να χρηματοδοτήσει το σύνολο της ζήτησης των σπουδαστών σε κινητικότητα. Γι' αυτό το λόγο η Επιτροπή παροτρύνει τις αρχές των κρατών μελών και τα ιδρύματα ανώτατης εκπαίδευσης να προσπαθούν την εξασφάλιση συμπληρωματικής χρηματοδότησης. Επιπλέον, το καθεστώς «Erasmus student» είναι πλέον ανεξάρτητο από το «Erasmus grant holder», επιτρέποντας κατ' αυτό τον τρόπο στους σπουδαστές που μπορούν να χρηματοδοτήσουν μόνοι τους τις δαπάνες κινητικότητας να συμμετέχουν στο Erasmus χωρίς υποτροφία και στους σπουδαστές οι οποίοι έχουν ειδικούς λόγους να λαμβάνουν μεγαλύτερη χρηματοδότηση.
ΓΡΑΠΤΗ ΕΡΩΤΗΣΗ E-0535/96 υποβολή: Richard Howitt (PSE) προς την Επιτροπή (11 Μαρτίου 1996)

Θέμα: Χρηματοδότηση του Ευρωπαϊκού Κοινωνικού Ταμείου

Προτίθεται η Επιτροπή να υποστηρίξει πρόταση προκειμένου τα δικαιώματα χρηματοδότησης από το ΕΚΤ να εναλλάσσονται μεταξύ διαφόρων διαχειριστικών φορέων, για παράδειγμα τοπικών αρχών, εκπαιδευτικών και επιχειρησιακών συμβουλίων, κολλεγίων περαιτέρω εκπαίδευσης και οργανώσεων εθελοντικού χαρακτήρα εντός διαφορετικών περιφερειών, όπου ένας διαχειριστικός φορέας δεν είναι σε θέση να χρησιμοποιήσει πλήρως τα δικαιώματά του για τη χρηματοδότηση σε οποιδήποτε συγκεκριμένο έτος;

Γνωρίζει η Επιτροπή την ύπαρξη τέτοιου είδους ρυθμίσεων σε οποιοδήποτε από τα κράτη μέλη;

Απάντηση του κ. Flynn εξ ονόματος της Επιτροπής (29 Μαρτίου 1996)

Η επιτροπή παρακολούθησης του στόχου 3 αποφασίζει σχετικά με την ετήσια κατανομή της χρηματοδότησης κατά προτεραιότητα και μέτρο που περιέχονται στο ενιαίο έγγραφο προγραμματισμού (ΕΕΠ) μεταξύ των διαφόρων κλάδων. Όταν υπάρχουν μειωμένες δαπάνες κατά τη διάρκεια του έτους, η επιτροπή παρακολούθησης μπορεί να εγκρίνει την ανακύκλωση των διαθέσιμων κεφαλαίων σε περιφερειακό επίπεδο, εφόσον οι περιφερειακές συντονιστικές ομάδες έχουν κάνει τη σύσταση αυτή.
ΓΡΑΠΤΗ ΕΡΩΤΗΣΗ P-1092/96 υποβολή: Hugh McMahon (PSE) προς την Επιτροπή (23 Απριλίου 1996)

Θέμα: Παράνομη απόλυση 88 αλλοδαπών λεκτόρων από το Πανεπιστήμιο της Νάπολης

Δεν θεωρεί η Επιτροπή ότι η παράνομη απόλυση 88 αλλοδαπών λεκτόρων από τις αρχές του πανεπιστημίου της Νάπολης δικαιολογεί την κίνηση διαδικασίας επί παραβάσει κατά του ιταλικού κράτους για την επανειλημμένη παράλειψη του να εφαρμόσει το ευρωπαϊκό δίκαιο αγνοώντας δύο αποφάσεις του Δικαστηρίου και δύο ψηφίσματα του Ευρωπαϊκού Κοινοβουλίου;

Ποια μέτρα θα λάβει η Επιτροπή για να εξασφαλιστεί η άμεση επαναπρόσληψη των 88 αλλοδαπών λεκτόρων χωρίς να υποστούν ζημία και χωρίς το φόβο επιπτώσεων;

Απάντηση του κ. Flynn εξ ονόματος της Επιτροπής (28 Μαΐου 1996)

Η Επιτροπή είναι πλήρως ενήμερη των προβλημάτων της Νάπολη που επικαλείται ο αξιότιμος βουλευτής και έχει υποβληθεί συγκεκριμένη καταγγελία εκ μέρους των ίδιων των λεκτόρων, σχετικά με το Instituto Orientale Universitario. Επιπλέον, έκθεση που συνέταξε για την Επιτροπή ανεξάρτητος εμπειρογνώμων σχετικά με την κατάσταση των λεκτόρων γλωσσών στα ιταλικά πανεπιστήμια, διαπιστώνει ότι στους λέκτορες γλωσσών της Νάπολη προσφέρονται συμβάσεις μόνο ορισμένου χρόνου, σε άμεση αντίθεση με τον κοινοτικό νόμο.

Η Επιτροπή έχει έλθει πρόσφατα σε επαφή με τις ιταλικές αρχές στο πλαίσιο των διαδικασιών παραβίασης που άρχισαν το 1992, για να απαιτήσει διευκρινίσεις σχετικά με την παρούσα κατάσταση των αλλοδαπών λεκτόρων γλωσσών στα ιταλικά πανεπιστήμια και να προβάλει συγκεκριμένα το θέμα του Instituto Orientale Universitario. Παρακολουθεί αυτό το πρόβλημα στενά και θα αποφασίσει για την καταλληλότερη δράση που θα πρέπει να αναλάβει με βάση τις απαντήσεις των ιταλικών αρχών.
ΓΡΑΠΤΗ ΕΡΩΤΗΣΗ E-0552/96 υποβολή: Anita Pollack (PSE) προς την Επιτροπή (11 Μαρτίου 1996)

Θέμα: Γλυκαντικά

Πότε θα είναι έτοιμη η μελέτη της Επιτροπής για το θέμα της σήμανσης των γλυκαντικών στα κράτη μέλη;

Γνωρίζει η Επιτροπή ότι στο Ηνωμένο Βασίλειο στη συσκευασία πολλών προϊόντων που προορίζονται για παιδιά (πατατάκια, γαριδάκια, μη αλκοολούχα αναψυκτικά κλπ.) είναι δυνατή η αναγραφή με πολύ μεγάλα στοιχεία ενδείξεων όπως «χωρίς ζάχαρη» ή «μειωμένη περιεκτικότητα σε ζάχαρη» ενώ η ποσότητα των γλυκαντικών στα εν λόγω προϊόντα καταχωρείται με πολύ ψιλά γράμματα στη στήλη των συστατικών, πράγμα που συνιστά παραπλανητική σήμανση;

Απάντηση του κ. Bangemann εξ ονόματος της Επιτροπής (22 Απριλίου 1996)

Το Συμβούλιο εξέδωσε πρόσφατα οδηγία σχετικά με τη σήμανση των ειδών διατροφής που περιέχουν γλυκαντικά ((Οδηγία 96/21/ΕΚ του Συμβουλίου, 29.3.1996 - ΕΕ αριθ. L 88, 5.4.1996. )). Στην οδηγία αυτή προβλέπεται η υποχρέωση να αναγράφεται η σήμανση «με γλυκαντικά» κοντά στην ονομασία πώλησης του προϊόντος, με στόχο την καλύτερη πληροφόρηση του καταναλωτή.

Η ένδειξη της ποσότητας γλυκαντικών που περιέχονται στα είδη διατροφής δεν είναι προς το παρόν υποχρεωτική. Βάσει της κοινοτικής νομοθεσίας και η Επιτροπή δεν έχει σχέση για την επιβολή παρόμοιας υποχρέωσης κατά το μέλλον.